Hovedpersonen i den formentlig største svindelsag mod et advokatfirma i danmarkshistorien, den tidligere stjerneadvokat Johan Schlüter, langer ud til højre og venstre i en ny selvbiografi, der udkommer på onsdag.

I bogen, som han har skrevet til sine børn, afviser han enhver form for involvering i svindel for 200 millioner kroner, som han sammen med Susanne Fryland, hans højre hånd og partner i det nu lukkede Johan Schlüter Advokatfirma, er tiltalt for.

Svindelen som politiet og anklagemyndigheden efter næsten to års efterforskning er nået frem til, at Johan Schlüter er medskyldig i.